**Revizuire documentară**

**a bugetului programului selectat aparținând Ministerului Tineretului și Sportului**

Eva Jánošíková

mai, 2016

Scopul prezentului raport îl reprezintă recomandările oferite pentru îmbunătățirea structurii programului, în special în ceea ce privește formularea obiectivelor și indicatorilor. Obiectivele corect formulate însoțite de indicatori consistenți reprezintă premisa unei exprimări transparente cu privire la direcționarea mijloacelor publice, precum și premisa evaluării gestionării lor eficace și eficiente.

Obiectul raportului îl reprezintă evaluarea a 3 subprograme selectate de Ministerul Tineretului și Sportului, și anume:

|  |  |
| --- | --- |
| **86** | **Tineret și sport** |
| **8601** | **Politici în domeniul tineretului și sportului** |
| **8602** | **Sport** |
| **8603** | **Tineret** |

în legătură cu următoarele materialele puse la dispoziție:

1. PLANUL DE ACȚIUNI al Guvernului pentru anii 2015-2016
2. LEGE Nr. 330 din 25.03.1999 cu privire la cultura fizică şi sport
3. LEGE cu privire la tineret - Aprobată în ședința Guvernului din 04.05.2016
4. Analiza subprogramelor de cheltuieli în cadrul programului ”Tineret și Sport” pe anii 2016-2018

În principiu, se poate constata că, în ceea ce privește metodologia, majoritatea obiectivelor și indicatorilor este bine definită, indicatorii aleși sunt în concordanță cu scopurile, și obiectivele formulate urmăresc scopurile alese. Mai departe se constată că obiectivele și indicatorii concordă în fond cu activitățile și obiectivele declarate în materialele transmise.

Observațiile se referă la:

* scopurile formulate și nume din punctul de vedere al modului cum se reflectă impactul mai larg care rezultă din diversitatea activităților aferente subprogramelor individuale,
* exprimarea insuficientă la nivel e obiective și, ulterior, de indicatori coerenți a problemelor de fond, care pot viza subprogramul,
* înlocuirea produselor cu rezultate.

Atunci când se formulează scopuri, adeseori se denumesc numai premisele necesare atingerii unei anumite stări de fapt, iar nu starea/impactul preconizat a fi atins, sau eventual către care se tinde pe termen lung.

Unele recomandări reprezintă propuneri de obiective suplimentare, astfel încât prin intermediul lor să de exprime problematica esențială a programului dat, chiar dacă, bineînțeles, selecția finală a obiectivelor ține de competența dumneavoastră, de prioritățile și datele disponibile pentru perioada dată.

Pentru a explica relația de cauzalitate dintre produse și rezultate, menționez următorul exemplu: dacă finanțați proiecte, produsele dumneavoastră sunt deciziile emise cu privire la alocarea de fonduri pentru proiectele selectate sau contribuțiile financiare la proiecte, sau numărul de proiecte susținute. Sunteți direct responsabili pentru plata la timp și selecția corectă a proiectelor. Punerea în aplicare a proiectului aduce cu sine propriile sale produse (bunuri și servicii), dar din perspectiva dumneavoastră, acestea nu mai sunt bunurile și serviciile dumneavoastră, ci sunt efectele / rezultatele care decurg din faptul că ați susținut aceste proiecte.

Observațiile specifice sunt incluse direct în scopurile, obiectivele și indicatorii propuși.

|  |  |  |
| --- | --- | --- |
| **Program** | **Tineret și sport**  | **86** |
| **Subprogram** | **Politici în domeniul tineretului și sportului** | **01** |
| Programul este implementat cu scopul îmbunătățirii continue a capacităților instituționale și umane ale aparatului central al Ministerului Tineretului și Sportului.  |

**Scop**

**Gestionarea adecvată și eficientă în sectorul tineretului, culturii fizice și sportului.**

Sunt de acord cu formularea, având în vedere caracterul managerial al programului.

Însă este posibil – iar în acest caz chiar aș recomanda – să se formuleze scopul în așa fel încât să redea, vizavi de public, impactul pe termen lung al activităților dumneavoastră - de ce doriți ameliorarea capacităților instituționale și a resurselor umane, de ce adoptați legi și strategii?

Propun, de exemplu, formularea unui scop precum:

* O societate care respectă, protejează și susține copiii și tinerii în toate aspectele vieții lor.

**Obiective**

Activitățile de gestionare și de susținere ale ministerului pot fi abordate în două moduri. Prima posibilitate e axarea pe activitatea de ordin intern a ministerului - instruirea cadrelor, crearea de legislație, activitatea de monitorizare: dacă recomandările se pun în aplicare și care este eficiența cheltuirii fondurilor. Întrucât sub „umbrela” unor astfel de programe se află și aparatul de conducere, recomandăm axarea și pe o a doua posibilitate, și anume să se formuleze obiective îndreptate către public, obiective care declară gestiunea politică asupra domeniului de aplicare dat.

Poziția ministerului dumneavoastră are ca specific faptul că problematica tineretului este transversală, adică face parte din activitățile multor instituții de stat și rolul ministerului este îndeosebi de coordonare și monitorizare.

Pe această bază, propun a se formula obiective precum:

* Până în anul X să se atingă o pondere de X % din politicile sectoriale (din documentele de strategie sectorială) care să reflecte nevoile tinerilor, iar în anul A (an bugetar) să se atingă o pondere de Y %,
* Până în anul X să se atingă o pondere de X% de recomandări implementate (obiective, sarcini) din totalul de recomandări (obiective, sarcini) stabilite în planul de acțiune (în documentul aferent).. pentru perioada dată, iar în anul A, această pondere să ajungă la Y %,
* Până în anul X să se monitorizeze (și să se furnizeze) X% indicatori de tineret din numărul total de indicatori solicitați la nivel internațional, iar în anul A să se atingă o pondere de X%.
1. **Dezvoltarea capacităților pentru planificarea și monitorizarea politicilor în sector prin instruirea anuală a 43 % dintre angajați.**

Sunt de acord cu formularea, însă acest obiectiv nu este de termen mediu.

**Indicatori**

**Rezultat**

Se poate formula de asemenea un indicator precum „ponderea de documente de reglementare (axate pe...) elaborate, aprobate și publicate în X zile cu raportare la numărul total planificat pentru perioada dată“, „ponderea politicilor de sector care abordează problematica tineretului cu raportare la numărul total de politici de sector aprobate“, „ponderea tipurilor de indicatori colectați care corespund indicatorilor pentru tineret ceruți la nivel internațional, și anume cu raportare la numărul total de indicatori ceruți la nivel internațional”, „ponderea plăților efectuate în contul proiectelor la termenul planificat (sau în termen de X zile) din numărul total de plăți efectuate pentru proiecte“

1. **Ponderea angajaților instruiți cu raportare la numărul total de angajați, față de anul precedent. (%)**

Având în vedere obiectivul formulat și valorile indicatorului din tabel, recomand eliminarea cuvintelor „comparativ cu anul precedent”. Presupun că măsurați ce pondere de angajați ați instruit, și nu modificările inter -anuale.

1. **Ponderea actelor legislative/de reglementare adoptate/aprobate din numărul total de acte elaborate. (%)**

De acord.

**Produs**

Se poate formula un indicator ca de ex. „numărul de întâlniri organizate cu ONG-uri", „numărul de acorduri (internaționale) încheiate care să privească ...", „numărul de studii realizate cu privire la problematica tineretului", „numărul de analize / studii elaborate cu privire la ... (de ex. studiu al pieței forței de muncă, privind migrația tinerilor...) ", „numărul de noi programe implementate privind ... ".

1. **Numărul angajaților care au absolvit cursuri de instruire la nivel avansat. (persoane)**

De acord.

1. **Numărul de acte legislative/de reglementare adoptate/aprobate. (unități)**

De acord.

**Eficiență**

1. **Cheltuielile anuale medii pentru un angajat (mii MDL)**

Este un indicator de produs.

Indicatorul de eficiență măsoară costurile pe unitatea de produs, de exemplu „costul mediu al administrării unui proiect", „ numărul mediu de ore pentru administrarea unui proiect pe fiecare angajat" sau „numărul mediu de ore pentru elabora o prevedere de reglementare pe un singur angajat competent", „costul mediu pentru realizarea unui studiu"

1. **Cheltuielile medii anuale cu instruirea unui angajat la nivel avansat.(mii MDL)**

De acord.

|  |  |  |
| --- | --- | --- |
| **Program** | **Tineret și sport**  | **86** |
| **Subprogram** | **Sport** | **02** |
| Program este desfășurat în cadrul școlilor sportive subordonate Ministerului Tineretului și Sportului, precum și în cadrul federațiilor sportive naționale, cu scopul dezvoltării, organizării, coordonării, pregătirii și asigurării participării atleților/sportivilor la Jocurile Olimpice, la competiții naționale și internaționale oficiale, la toate categoriile de vârstă.  |

**Scop**

|  |
| --- |
| **Crearea condiţiilor optime în vederea perfecţionării, dezvoltării şi funcţionării sistemului naţional de cultură fizică şi sport**  |

Din punct de vedere formal, scopul este bine formulat, însă scopul trebuie să exprime impactul pe termen lung al activităților dumneavoastră, adică creați condiții optime tocmai pentru a obține o anumită stare.

Propun formularea unui scop precum:

* Participarea activă a tineretului la activitățile sportive.

**Obiective**

Din materialul transmis: „Analiza cheltuielilor subprogramelor ..." rezultă faptul că subprogramul privește nu numai performanțele sportive, dar, de asemenea, și activitățile în cadrul sportului pentru toți, precum și construcția / renovarea infrastructurii sportive.

În baza celor menționate, propun completarea obiectivelor, ca de ex.:

* Până în anul X, să se atingă un număr mediu de X tineri la 1 unitate/ teren/ sală sportivă (sau la 1 m2 de teren), iar în anul A (A = an bugetar) să se atingă un număr mediu Y, sau
* Până în anul X să se atingă un număr de X terenuri sportive în aer liber (sau săli sportive) la 1000 tineri/locuitori, iar în anul A să se ajungă la un număr de Y.
* Să se înregistreze o creștere inter-anuală de X% a numărului de tineri din grupa de vârstă 7-15 ani (de ex.) care să fie implicați în activități extracurriculare sportive organizate (de ex. cluburi sportive), în anul X să se atingă o pondere de Y% a acestor tineri din totalul tinerilor din categoria de vârstă dată".
* În anul X, tineretul din categoria de vârstă cuprinsă între 7 și 15 ani (de ex.) să dedice activităților sportive extracurriculare cel puțin 1 oră/zi dintr-o medie de 4 zile (de ex.) pe săptămână, iar în anul A să se atingă o medie de 3 zile. (date obținute în urma unui studiu realizat în școli)

**Să se asigure ca până în 2018 numărul de atleți/sportivi premiați la competițiile internaționale să constituie 38% din numărul total de atleți/sportivi participanți.**

De acord. Vă recomand să adăugați valoarea pentru anul A (an bugetar).

**Indicatori**

**Rezultate**

Se pot formula și alți indicatori, ca de ex. „ponderea de tineri cu dizabilități / dintr-o grupă de vârstă, implicați în activități sportive extracurriculare susținute", „ponderea sportivilor incluși în echipa națională, cu raportare la numărul total de tineri sportivi din școlile sportive suportate", „ponderea de școli (sportive) cu dotări care să corespundă standardelor minimale, cu raportare la numărul total de școli (sportive)", „numărul de baze sportive la 1000 de locuitori ", „ponderea tinerilor din grupa de vârstă de 7-15 ani organizați în cluburi sportive." Pe baza unor studii făcute în școlile participante: „numărul mediu de zile pe săptămână, când tinerii din grupa de vârstă ... dedică cel puțin 1 oră / pe zi activităților sportive extra-școlare"

1. **Creșterea numărului de participanți la Jocurile Olimpice de Vară, față de ediția precedentă. (unități)**

Indicatorul este acceptabil.

Recomand formularea unui indicator de rezultat ca de ex. „numărul de participanți la jocurile olimpice de vară" - în acest caz, progresul este vizibil prin valoarea indicatorului raportat la timp. Se poate formula un indicator cum ar fi „ponderea creșterii numărului de sportivi care au participat la jocurile olimpice de vară, în comparație cu jocurile olimpice de vară precedente." - în acest caz, utilizarea unei ponderi are o putere explicativă mai mare decât utilizarea unor cifre pentru a exprima „creșterea".

În general, dacă este folosită ca indicator de rezultat „variația interanuală" este un indicator acceptabil, dar din punct de vedere practic este mai relevant ca variația interanuală să se exprime la nivel de obiectiv, deoarece în acest mod se exprimă o schimbare pozitivă, care se dorește a fi atinsă. Indicatorul, dimpotrivă, urmărește valorile cronologic, așa-numita dinamică a schimbării fiind vizibilă atunci când se compară valorile de stare.

1. **Creșterea numărului de atleți/sportivi profesioniști (de performanță) participanți la competiții internaționale, în comparație cu anul anterior. (unități)**

Indicatorul este acceptabil, dar recomand să se ia în considerare observațiile anterioare.

1. **Ponderea atleților premiați cu raportare la numărul total de participanți la competițiile internaționale (incluzând Jocurile Olimpice). (%)**

De acord.

1. **Creșterea numărului de participanți la competițiile naționale, comparativ cu anul precedent. (unități)**

Indicatorul este acceptabil, dar recomand să se ia în considerare observațiile anterioare.

1. **Creșterea numărului de atleți/sportivi din cadrul loturilor școlilor sportive, în comparație cu anul anterior. (unități)**

Indicatorul este acceptabil, dar recomand să se ia în considerare observațiile anterioare cu privire la urmărirea valorilor cu raportare la timp.

**Produs**

Sugerez un indicatori de produs, ca de ex. „numărul de cluburi sportive susținute" sau „numărul de competiții sportive / activități sportive organizate pentru tineretul fără legitimație de club (care nu apare în evidența cluburilor sportive) / sau pentru tineretul cu dizabilități", „numărul de proiecte susținute pentru construirea de centre sportive", „numărul de competiții internaționale susținute, organizate în țară ", „numărul de școli sportive / generale susținute pentru achiziționarea de utilaje sportive ",„numărul de săli de sport nou construite / renovate (în cazul în care acestea se află în competența dumneavoastră) ", „numărul de proiecte susținute care vizează construirea / renovarea de săli sportive (în cazul în care acestea nu se află în competența dumneavoastră)"

1. **Numărul de sportivi care participă la Jocurile Olimpice de Vară. (unități)**
2. **Numărul de atleți de performanță care participă la competiții internaționale oficiale. (unități)**
3. **Numărul de atleți de performanță clasați pe locurile I-XII la Jocurile Olimpice de Vară. (unități)**
4. **Numărul de atleți de performanță clasați pe locurile I-III la competiții internaționale oficiale. (unități)**
5. **Numărul de atleți/sportivi care participă la competiții naționale. (unități)**

Indicatorii de la 1 la 5 sunt indicatori de rezultat exprimați prin valori numerice absolute. Dumneavoastră susțineți cluburi sportive, federații sportive sau eventual sportivi, le permiteți să își amelioreze performanțele și vă așteptați la rezultatul ca un număr anume de sportivi să participe la jocurile olimpice de vară, sau la concursuri naționale / internaționale.

1. **Numărul de atleți/sportivi din cadrul loturilor școlilor sportive. (unități)**

Este un indicator de rezultat.

Dacă vă referiți la școlile sportive aflate în competența dumneavoastră, dumneavoastră stabiliți capacitatea de școlarizare a acestor școli, adică produsul dvs. este capacitatea de școlarizare – adică numărul de locuri creat la o școală. Rezultatul faptului că ați creat locuri pentru studiu în cadrul școlii, adică capacitate de școlarizare – și totodată urmarea altor factori, cum ar fi calitatea școlii, a programelor de ajutor pentru elevi – este faptul că la aceste școli candidează și se înscriu elevi.

**Eficiență**

De asemenea, se poate formula un indicator ca de ex.: „ponderea donațiilor din sponsorizare la cheltuielile medii pentru pregătirea unui sportiv de performanță (de ex.)."

1. **Cheltuieli medii pentru pregătirea unui atlet/sportiv profesionist (de performanță). (mii lei)**
2. **Valoarea medie a unei burse de performanță. (lei)**
3. **Cheltuielile medii pentru pregătirea unui atlet participant la competiții naționale. (mii MDL)**
4. **Cheltuielile medii pentru pregătirea atleților/sportivilor pentru loturile școlilor sportive (mii MDL)**

Sunt de acord cu indicatorii.

|  |  |  |
| --- | --- | --- |
| **Program** | **Tineret și sport**  | **86** |
| **Subprogram** | **Tineret** | **03** |
| **Program se desfășoară cu scopul dezvoltării sectorului de tineret, prin intermediul căruia potențialul tinerilor este transformat în avantaj, în măsura maximă, iar calitatea vieții lor este ameliorată.**   |

**Scop**

**Dezvoltarea și consolidarea sectorului de tineret prin contribuirea la crearea unui mediu adecvat pentru dezvoltarea tinerilor, atât la nivel individual cât și profesional, inclusiv a celor din grupuri defavorizate..**

Scopul ar trebui să reflecte impactul preconizat pe termen lung al activităților dumneavoastră, și anume: care va fi impactul pe termen lung al faptului că veți crea un mediu adecvat pentru dezvoltarea tinerilor? ce așteptări aveți de la consolidarea sectorului tineret?

Propun formularea unui scop precum:

* Tineret pregătit pentru viață din punct de vedere fizic, intelectual și emoțional.

**Obiective**

Recomand să se formuleze cel puțin un obiectiv din fiecare domeniu la care se referă politica privind copiii și tinerii. Defalcarea acestor domenii cu obiective coerente poate fi după cum urmează:

* Educație, educație non-formală, mobilitate

Se pot formula obiective de rezultat axate pe populația tinerilor care nu au finalizat ciclul de învățământ gimnazial respectiv liceal și să se realizeze creșterea calificărilor prin intermediul cursurilor acreditate, prin accesul la e-learning. Aceste activități sunt finanțate fie direct, fie prin intermediul proiectelor.

Exemple de obiective:

* Atingerea unei creșteri de X % în anul 2020 (anul X), comparativ cu anul 2015 (anul Y) a ponderii tinerilor cu vârsta cuprinsă în intervalul 18- 20 de ani (de ex.), cu studii medii incomplete, care au absolvit educație non-formală acreditată (la instituții acreditate), iar în anul A (A= an bugetar) să se atingă o creștere de Z%.
* În anul X să crească cu X% ponderea elevilor din licee și universități care participă la programe de mobilitate internațională, în comparație cu anul Y, iar în anul A să se atingă o creștere de Z%.
* Ocuparea forței de muncă, antreprenoriat

Se pot formula obiective axate, de ex. pe creșterea numărului de locuri de muncă pentru tineri (sau se poate alege un grup țintă specific de ex. tineri defavorizați din punct de vedere social), apoi pe creșterea numărului de noi întreprinderi prin intermediul proiectelor susținute.

Exemple de obiective:

* În anul X, comparativ cu anul Y, să se înregistreze o creștere de X% a numărului de locuri de muncă pentru absolvenții școlilor create prin proiecte susținute, iar în anul A să se atingă o creștere de Z%.
* Participarea la viața publică, voluntariat

Se poate formula un obiectiv axat pe creșterea participării la alegeri (fie la nivel local sau la nivel național, este de asemenea posibilă axarea pe participarea unui anumit grup, de ex. de tineri din mediul rural), mai departe se poate formula un obiectiv axat pe creșterea ponderii tinerilor implicați în activități de voluntariat în cadrul comitetelor/ organismelor de consultanță pentru structurile de conducere la nivel comunal, mai departe un obiectiv axat pe creșterea ponderii tinerilor implicați în activități de voluntariat, ca de ex. în domeniul serviciilor sociale comunitare, sau se poate formula un obiectiv axat pe creșterea ponderii școlilor din învățământul preuniversitar în care funcționează consilii școlare formate din elevi.

Exemple de obiective:

* În anul X să se atingă o participare de X% a tinerilor din zona rurală la alegerile comunale.
* Pană în anul X să se atingă o pondere de X% a liceelor în care să se fi constituit consilii școlare ale elevilor, cu raportare la numărul total de licee, iar în anul A ponderea să ajungă la Z%.
* Stil de viață sănătos, incluziune socială, familie

Dacă este posibil, pe baza studiilor organizate de ex. în școlile participante, să se formuleze un obiectiv orientat către reducerea cu % a ponderii tinerilor din grupa de vârstă, de ex. 15-18 ani care în ultimele X luni au avut probleme legate de comportament social periculos (de ex. droguri, fugă de la domiciliu, etc.); se poate formula un obiectiv axat pe activitățile de petrecere a timpului liber ale tinerilor, iar dacă se oferă de asemenea servicii (de consultanță) la nivel casnic, se poate avea în vedere ponderea tinerilor cu dizabilități care beneficiază de acest serviciu, cu raportare la numărul total al tinerilor care au dreptul la acest serviciu (sau care au solicitat acest serviciu).

Exemple de obiective:

* Să participe la activități sportive regulate, cel puțin o dată pe săptămână, pentru o X ore, X% dintre copiii din grupa de vârstă cuprinsă între 7-15 ani, iar în anul A să se ajungă la Y%.
* În anul X să se diminueze ponderea tinerilor cu vârstele cuprinse între 15-18 ani, care au avut un comportament social periculos (comportament riscant) cu X% față de anul Y, iar în anul A să se atingă o diminuare cu A%.
* În anul X să se atingă o pondere de X% din totalul tinerilor cu dizabilități care beneficiază de servicii, cu raportare la numărul total al tinerilor cu dizabilități, iar în anul A să se atingă o valoare de Y%.
* În anul X , X% din școlile generale și licee să aibă încheiate acorduri cu centre de tineret pentru furnizarea de servicii de consultanță axate pe stil de viață sănătos (de ex.), iar în anul R să se atingă o pondere de Y% a acestora."

**Ținând cont de obiectivele definite, recomand să se formuleze la ele indicatori de consistență**

**1. Să se ridice nivelul de implicare a tineretului în procesul de participare la întărirea democrației in toate unitățile administrative-teritoriale (ATU) din Republica Moldova, cu 20% in anul 2018;**

Scopul nu este definit univoc, ce se are in vedere prin nivelul angajării tineretului în procesul întăririi democrației? Ce reprezintă 20%? Ori majorarea procentului participării tineretului aflat în structurile manageriale/consultative, ori majorarea procentului acelor ATU în care este reprezentat tineretul participant la procesele decizionale din totalul ATU, ori creșterea numărului de „consilii locale de tineret“?, ori majorarea ponderii de ATU în care a fost aprobată strategia menită să susțină participarea tineretului?

Recomand formularea mai concretă a scopului. Recomand, de asemenea, să se fixeze valoarea respectivă aferentă anului bugetar.

Recomand de ex. formularea unui scop precum:

- Până în anul X ... 75% din ATU sa aibă puse la punct consilii locale de tineret care să fie și funcționale, toate acestea din bugetul total ATU; in anul A sa se atingă o pondere de Y%.

**2. Dezvoltarea cunoștințelor, capacităților, îndemânărilor, atitudinilor și obișnuințelor necesare implicării cu succes a tineretului in societate, inclusiv acele grupuri cu oportunități limitate; prin asigurarea accesului rapid la servicii eficiente și de calitate pentru cel puțin 60% din totalul tinerilor până în 2018;**

La fel ca la punctul 1, recomand să se definească scopul mai concret.

Dezvoltarea cunoștințelor, îndemânărilor, influențarea comportamentului tinerilor – acestea sunt activitățile dvs., însă omiteți stabilirea unor valori finale ale lor menite a măsura nivelul cunoștințelor, îndemânărilor lor.

Recomand de ex. ca scopul sa fie formulat astfel:

- Pana la anul 2018 sa asiguram accesul tinerilor la servicii care îndeplinesc standardele minime de calitate (adică raportul dintre capacitatea centrelor de tineret fata de totalul de centre) pentru 60% din tineri, iar in anul A să se atingă X%.

Remarcă: Standardele minime de calitate – stabilite prin documente cu caracter intern.

**Indicatori**

În general, la stabilirea indicatorilor care privesc servicii se pot formula indicatori care să vizeze următoarele criterii:

- acces la un servicii oferit pentru beneficiari (din punctul de vedere al timpului, al capacității)

- în ce măsură acoperă acele servicii nevoile unor anumite grupuri? De ex. procentajul de servicii oferite unor grupuri sociale defavorizate ..

- calitatea serviciilor din punctul de vedere al standardelor,

- satisfacția beneficiarilor cu serviciile prestate, costul serviciului / resp. cu un beneficiar al serviciilor

**Rezultate**

Se pot formula indicatori de rezultat, ca de ex. „ponderea tinerilor (N.B. se poate avea în vedere un anumit grup - de ex. o categorie de vârstă, sau tinerii cu dizabilități.") care a beneficiat de susținere / informații / servicii, din numărul total de solicitanți (din grupa de vârstă dată, din categoria de tineri cu dizabilități) ", „ponderea centrelor care organizează / oferă cursuri acreditate de educație non-formală din numărul total de centre ", „ponderea activităților de învățământ acreditate din numărul total de activități educaționale oferite ",„numărul de candidați pentru un loc de muncă ce au participat la cursuri de instruire continuă oferite de centre", „numărul de absolvenți care au obținut un loc de muncă pe baza instruirii oferite de centre", „numărul de copii și tineri beneficiari de educație non-formală", „ponderea serviciilor / informațiilor disponibile prin internet, din numărul total de servicii / informații care pot fi puse la dispoziție în acest mod", „numărul de tineri care au beneficiat de locuințe în baza unui program de susținere ", „ponderea capacității serviciilor pentru tineri cu dizabilități cu raportare la numărul total al tinerilor cu disabilități ", „ponderea școlilor generale participante ce dispun de condiții adaptate pentru persoane cu dizabilități, cu raportare la numărul total de școli generale". În cazul în care asigurați (achiziționați) în mod direct dotarea materială a centrelor, se poate formula un indicatorul: „ponderea centrelor dotate la standarde minime din numărul total de centre"

Având în vedere faptul că finanțați proiecte / programe, se poate formula și un indicator de rezultat, precum: „ponderea proiectelor susținute (sau a granturilor, de ex. pentru cercetare), axate pe .... din numărul total de cereri de astfel de proiecte de finanțare (sau granturi)".

1. **Ponderea raioanelor care beneficiază de programe/proiecte sprijinite direct sau prin cofinanțare. (%)**

De acord.

1. **Ponderea tinerilor specialiști din cadrul APL, a tinerilor angajați din Centrele de Resurse pentru Tineret și a reprezentanților sectorului asociațiilor de tineret care a beneficiat de instruire, din numărul total. (%)**

Sunt de acord, însă cu o mică observație - recomand să se clarifice formularea: fie măsurați ponderea celor care au beneficiat de instruire din numărul total de specialiști sau măsurați ponderea celor care în perioada de timp ulterioară s-au exprimat (de ex. prin intermediul unui chestionar) că profită de cunoștințe dobândite prin instruire (adică. măsurați beneficiul adus de aceste cursuri de instruire).

Recomand formularea „ponderea tinerilor specialiști ... care au urmat cursuri de instruire din numărul total al angajaților ai **APL, CRT** .."

1. **Ponderea de UAT-uri care implică tinerii în procesul de luare a deciziilor, la nivel local. (%)**

Sunt de acord, dar din nou, recomand clarificarea univocă, astfel încât să fie evident ceea ce se înțelege prin formularea „implicarea tinerilor în procesul de luare a deciziilor." În care cazuri se va include unitatea administrativ-teritorială (ATU) în calculul valorii indicatorului, când, de ex. are elaborată o strategie pentru tineret sau în cazul în care are înființate comitete de consultanță cu participarea obligatorie a tinerilor, sau este vorba de acele ATU în care sunt înființate centre pentru tineret?

1. **Ponderea localităților din cadrul fiecărei UAT care acoperă calitatea serviciilor pentru tineret. (% )**

De acord.

**Produs**

Se pot formula indicatori de produs ca de ex.: „numărul de proiecte de educație non-formală susținute", „numărul de campanii de informare cu privire la stilul de viață sănătos", „numărul de acorduri încheiate cu angajatorii privind crearea de locuri de muncă pentru absolvenții școlilor", „numărul de cursuri de instruire axate pe lucrul cu tinerii cu comportamente riscante", „numărul de proiecte beneficiare de sprijin financiar legate de stilul de viață sănătos în rândul tineretului", „numărul de acorduri internaționale încheiate pentru a promova mobilitatea studenților", „numărul de **Centre de Resurse pentru Tineret** susținute", „numărul tinerilor care beneficiază de contribuție financiară pentru locuință", „ponderea clienților care au declarat că serviciul primit (informația) a fost mulțumitor cu raportare la numărul total de clienți - (calitatea produsului) ", „numărul de târguri de locuri de muncă organizate ".

 În continuare, dacă centrele pentru tineret sunt unități organizatorice subordonate dumneavoastră, unul dintre produsele dumneavoastră ar putea fi, de ex. „numărul serviciilor prestate anual (în funcție de tipul de serviciu)", „numărul de oameni-ore de educație non-formală oferite de centrele de învățământ."

1. **Numărul de tineri specialiști din cadrul APL, a tinerilor angajați din cadrul Centrelor de Resurse pentru Tineret și a reprezentanților sectorului de asociații care au fost instruiți. (unități)**

Cu toate că se măsoară un număr, este un indicator de rezultat.

Indicatorul dumneavoastră de ieșire este fie numărul de sesiuni de instruire organizate, sau asigurarea instruirii pentru un număr de X participanți externi (capacitatea cursului de instruire). In ambele cazuri recomand să se adauge o dimensiune materială, orientarea instruirii, de ex. „numărul cursurilor de instruire organizate care vizează lucrul cu tinerii cu dizabilități fizice."

Faptul că X participanți externi au absolvit instruirea (adică s-au hotărât să o parcurgă deoarece au considerat-o benefică pentru activitatea lor profesională), este rezultatul (efectul) produselor ulterioare a activităților dumneavoastră, și anume a unui X număr de cursuri de instruire, a unei capacități de școlarizare de X participanți, a calității cursului de instruire.

Specialiștii formați vor fi rezultatul instruirilor pe care le-ați organizat, atât în cazul în care numărul lor este exprimat ca valoare numerică absolută, cât și în cazul în care numărul lor este exprimat printr-o pondere (ca pondere a numărului de absolvenți ai cursului de instruire cu raportare la numărul total de specialiști).

1. **Numărul de programe/proiecte axate pe tineret și care sunt sprijinite direct sau prin cofinanțare. (unități)**

Numărul de tineri influențați de punerea în aplicare a programelor este un indicator de rezultat exprimat în valori numerice absolute. Produsul dumneavoastră este numărul de programe susținute axate pe.... (domeniu), sau numărul de tineri care au beneficiat de finanțare pentru proiect (număr de solicitanți care au primit aprobare pentru finanțarea programului / proiectului).

1. **Numărul de raioane care beneficiază de programe/proiecte finanțate direct sau cofinanțate. (unități)**

Este un indicator de rezultat exprimat însă prin valoare numerică absolută. Produsul dumneavoastră este „numărul de proiecte susținute axate pe .....". Dacă ați aloca granturi în mod direct către raioane, atunci numărul de beneficiari ai acestor granturi ar fi produsul dumneavoastră.

1. **Numărul de UAT care implică tineret în procesul de luare a deciziilor. (unități)**

Este un indicator de rezultat.

Produsul activităților dumneavoastră constă în legislația elaborată, hotărârile adoptate, centrele înființate pentru tineret (dacă le înființați în mod direct), cursurile de instruire organizate, proiectele susținute. Rezultatul, de ex. a unei legislații elaborate poate fi, obligația de a prezenta bugetul UAT date unui specialist în politicile pentru tineret, în scopul emiterii de observații, ceea ce ar însemna că UAT aplică principiul participării tinerilor la procesul de luare a deciziilor și va fi inclusă în valoarea indicatorului.

1. **Numărul de localități din cadrul UAT care sunt acoperite cu servicii calitative pentru tineret. (units)**

Este un indicator de rezultat.

Dacă înființați centre pentru tineret, atunci numărul de centre create este produsul dumneavoastră. Faptul că numărul lor acoperă de ex. 50% din UAT reprezintă un rezultat.

În cazul în care oferiți sprijin financiar pentru entități juridice independente pentru a putea dispune de resurse suficiente pentru înființarea lor, atunci numărul de finanțări acordate este produsul dumneavoastră, iar rezultatul este numărul de entități juridice înființate.

Pentru a acorda explicații suplimentare a relației dintre produs și rezultat, menționez următoarele:

În cazul în care centrele pentru tineret care furnizează servicii ar fi organizațiile dvs. subordonate, atunci, de ex. numărul de servicii oferite, sau numărul de oameni-ore de educație non-formală oferită prin intermediul centrelor, se pot declara ca fiind produsul dumneavoastră.

În cazul în care centrele pentru tineret au fost înființate cu sprijinul dvs. financiar, dar funcționează ca entități juridice independente, atunci numărul de servicii oferite ar fi rezultatul produsului dumneavoastră (produs = numărul de finanțări acordate).

**Eficiență**

1. **Cheltuielile medii cu specialiștii în tineret din cadrul APL, cu angajații din Centrele de Resurse pentru Tineret și reprezentanții din sectorul asociațiilor de tineret care au beneficiat de instruire. (mii MDL)**

Sunt de acord, însă cu aceeași remarcă de ordin tehnic de la indicatorul de rezultat asemănător.

1. **Cheltuielile medii pentru un program/proiect. (mii MDL)**

De acord. De asemenea, se poate formula indicatorul: „cheltuielile medii cu administrarea proiectului", „numărul de ore de administrare a proiectului la 1 angajat"

1. **Cheltuielile medii pentru asigurarea participării tinerilor la procesul de luare a deciziilor (la UAT nivel II).** **(mii MDL)**

Sunt de acord, însă cu o remarcă de ordin tehnic: este necesar să se exprime univoc ce înseamnă participarea la luarea deciziilor.

1. **Cheltuielile medii pentru asigurarea standardelor minime de calitate pentru un serviciu la nivel local. (mii MDL)**

De acord. Presupun că standardul minim este stabilit. De asemenea, se poate formula indicatorul „costurile medii pentru furnizarea de servicii pe timp de 1 oră ”.